વડોદરામાં ગત રાત્રે ફાયરિંગની બે ઘટના બની હતી જેમાં એક ઘટનામાં વડોદરાના વાઘોડિયામાં ભાજપ યુવા મોરચાના પ્રદેશ કારોબારીના સભ્ય કૌશલ દવે પર ત્રણ રાઉન્ડ ફાયરિંગ કરવામાં આવ્યા હતા. કૌશલ દવે તેના લગ્ન નિમિતે રાખેલા ગરબામાંથી પરત ફરી રહ્યો હતો અને પોલીસની પ્રાથમિક તપાસ મુજબ આ ફાયરિંગ બુટલેગર દ્વારા કરવામાં આવ્યું છે. જોકે આ ફાયરિંગમાં કૌશલનો બચાવ થયો હતો. અને લગ્નની આગલી રાત્રે કૌશલ પર ફાયરિંગ થતા લગ્નના ઘરમા ચિંતા વ્યાપી ગઈ હતી. હાલમાં પ્રાથમિક તપાસ મુજબ આ ફાયરિંગ મૂકેશ મિશ્રા નામના બુટલેગરે કર્યું હોવાની શક્યતા છે તે અંગે પોલીસ તપાસ કરી રહી છે.